pythainlp/thai_wikipedia_clean_20230101 huggingface dataset:
ทั้งนี้ ธรรมาภิสมัย หรือธัมมาภิสมัย หมายถึงการบรรลุธรรม เข้าถึงพระอริยสัจจ์ 4 อย่างถ่องแท้ รู้ซึ้งในพระธรรมอย่างสมบูรณ์ ก้าวสู่ความเป็นอริยบุคคล มีพระโสดาบันเป็นขั้นต้น บางคราวมักปรากฏเพียงคำว่า "อภิสมัย" บ้าง บ้างก็ปรากฏเป็นรูปคำ "ธัมมาภิสมัย"
อรรถกถาปราภวสูตร
เทศนาธรรมเรื่องธรรมวิจยานุศาสน์ ว่าด้วยปราภวสูตร ของพระอุบาลีคุณูปมาจารย์ (สิริจันโท จันทร์)
ฟังก์ชันความหนาแน่นของความน่าจะเป็น
ศาลาชางลั่งถิง
สวนยึ่ปู่
สวนทุ่ยซีอ
เก็กคังวอลเลย์บอล
เก็กคังวอลเลย์บอล  เป็นนิตยสารวอลเลย์บอล ที่ออกโดยนิฮงบุนกะพับลิชชิง นิตยสารนี้มีชื่อย่อคือ สึกิวอลเลย์ (月バレ)
ข้อมูลอย่างย่อ.
ค.ศ. 1947 ยุทะกะ มะเอะดะ ได้จัดพิมพ์นิตยสารของสมาคมกีฬาวอลเลย์บอลแห่งประเทศญี่ปุ่น ครั้งแรกในชื่อ "VOLLEYBALL (วอลเลย์บอล)" ซึ่งตรงกับปีที่มีการก่อตั้งสหพันธ์วอลเลย์บอลนานาชาติ และตั้งแต่ ค.ศ. 1973 นิตยสารนี้ได้เป็นสื่อสิ่งพิมพ์เพียงรายการเดียวที่มีอยู่ของนิฮงบุนกะพับลิชชิง โดยเป็นนิตยสารวอลเลย์บอลที่มีประวัติความเป็นมายาวนานที่สุด และยังคงดำเนินเคียงคู่ร่วมกับประวัติศาสตร์ของวอลเลย์บอลในประเทศญี่ปุ่น
นิตยสารนี้รายงานผลการแข่งขันวอลเลย์บอล ทั้งในระดับตั้งแต่ทีมชาติ, วี.ลีก, มหาวิทยาลัย, มัธยมปลาย และมัธยมต้น ตลอดจนครอบคลุมข้อมูลจากต่างประเทศรวมถึงวอลเลย์บอลชายหาด รวมถึงในบางโอกาสจะมีการเปิดตัวในฉบับพิเศษ
ซนสมาธิสั้น
ภาวะสติปัญญาบกพร่อง
เดอะดิสทริกต์เอ็ม
อุทยานกีฬาสิงคโปร์
อุทยานกีฬาสิงคโปร์  เป็นศูนย์กีฬาขนาดใหญ่อันดับที่ 1 ของประเทศสิงคโปร์ เริ่มก่อสร้างในปี ค.ศ. 2010 แล้วเสร็จในปี ค.ศ. 2014
ในปี ค.ศ. 2015 ศูนย์กีฬาแห่งนี้จะใช้เป็นสถานที่จัดกีฬาซีเกมส์ ครั้งที่ 28 ที่สิงคโปร์เป็นเจ้าภาพ โดยพิธีเปิดและปิดจะจัดที่สนามกีฬาแห่งชาติสิงคโปร์
สนามกีฬาแห่งชาติสิงคโปร์
สนามกีฬาแห่งชาติสิงคโปร์ (,) ตั้งอยู่ภายในอาณาเขตของ อุทยานกีฬาสิงคโปร์ เมืองกัลลัง สิงคโปร์ สร้างทดแทนสนามกีฬาแห่งชาติเดิมที่เปิดใช้มาตั้งแต่ ค.ศ. 1975 ตัวสนามสามารถปรับให้เข้ากับการแข่งขันกีฬาชนิดต่างๆ รวมถึงเป็นสนามที่มีหลังคาเลื่อนเปิด-ปิดได้ นับเป็นสิ่งก่อสร้างทรงโดมที่มีขนาดใหญ่ที่สุดในโลก สนามนี้มีความจุทั้งหมด 55,000 ที่นั่ง
ในปี ค.ศ. 2015 สนามกีฬาแห่งนี้เป็นสนามกีฬาหลักของซีเกมส์ 2015
สนามกีฬาในร่มสิงคโปร์
สนามกีฬาในร่มสิงคโปร์ (,) ตั้งอยู่ภายในอาณาเขตของ อุทยานกีฬาสิงคโปร์ เมืองกัลลัง สิงคโปร์
ในปี ค.ศ. 2011 สนามกีฬาแห่งนี้เป็นสนามกีฬาหลักของกีฬาโรงเรียนอาเซียน 2011
ฟุตบอลโลก 2014 รอบคัดเลือก
ฟุตบอลโลก 2014 รอบคัดเลือก จัดขึ้นระหว่างเดือนมิถุนายน พ.ศ. 2554 ถึงพฤศจิกายน พ.ศ. 2556 เพื่อให้เหลือเพียง 32 ทีมในรอบสุดท้าย บอสเนียและเฮอร์เซโกวีนา เป็นทีมชาติเดียว ที่เข้ารอบสุดท้ายเป็นครั้งแรก ส่วนยูเครนคือทีมที่มีอันดับโลกสูงสุด (อันดับที่ 16) ที่ไม่ผ่านเข้ามาเล่นในรอบสุดท้าย
อนึ่ง เมื่อแข่งขันรอบคัดเลือกเสร็จสิ้น ฟีฟ่ายังกำหนดให้มี การแข่งขันรอบแพ้คัดออก (play-off) เพื่อเลือกทีมชาติเข้ารอบสุดท้ายอีกชั้นหนึ่ง โดยในคราวนี้จัดเป็นสองคู่ แต่ละคู่ใช้ระบบเหย้า-เยือน ประกอบด้วย "อันดับที่ 5 จากโซนเอเชีย" พบกับ "อันดับที่ 5 จากโซนอเมริกาใต้" (โซนอเมริกาใต้ชนะ) และอีกคู่หนึ่งคือ "อันดับที่ 4 จากโซนคอนคาแคฟ" พบกับ "ทีมชนะเลิศจากโซนโอเชียเนีย" (โซนคอนคาแคฟชนะ)
รายละเอียดการคัดเลือกแบ่งตามสมาพันธ์.
สมาพันธ์ฟุตบอลเอเชีย.
การคัดเลือกเริ่มต้นด้วยการแข่งแบบแพ้คัดออก สองยกต่อหนึ่งนัด – ครั้งแรกจัดขึ้นระหว่างวันที่ 29 มิถุนายน - 3 กรกฎาคม ค.ศ. 2011 และครั้งที่สองในวันที่ 23, 28 กรกฎาคม ค.ศ. 2011 – ทำให้เหลือจำนวนทีมที่ผ่านเข้ารอบเพียง 20 ทีม
ต่อมาในปี ค.ศ. 2010 ในรอบที่ 3 มี 5 กลุ่ม กลุ่มละ 4 ทีม (จัดแข่งขันระหว่างเดือนกันยายน ค.ศ. 2011 ถึงเดือนกุมภาพันธ์ ค.ศ. 2012) ทีมที่มีคะแนนสูงสุด 2 อันดับในแต่ละกลุ่ม จะผ่านเข้ารอบที่ 4 ซึ่งจะแบ่งเป็น 2 กลุ่ม กลุ่มละ 5 ทีม ทีมที่มีคะแนนสูงสุด 2 อันดับในแต่ละกลุ่ม จะได้เข้าไปแข่งขันในรอบแรกของฟุตบอลโลกทันที ขณะที่อันดับที่ 3 ของทั้ง 2 กลุ่ม จะต้องมาเล่นนัดตัดสิน เพื่อหาทีมเข้าไปแข่งขันในนัดตัดสินระหว่างสมาพันธ์ นั่นคือ ทีมของสมาพันธ์ฟุตบอลอเมริกาใต้
การคัดเลือกเริ่มต้นที่ทีมชาติจำนวน 43 ทีม (ยกเว้นทีมชาติภูฏาน บรูไน และกวม ที่ไม่ได้เข้าร่วม) ต่อมาในวันที่ 10 กันยายน ค.ศ. 2013 มี 38 ทีมที่ตกรอบ และ 4 ทีมที่ผ่านเข้ารอบ ได้แก่ อิหร่าน เกาหลีใต้ ญี่ปุ่น และออสเตรเลีย ส่วนทีมชาติจอร์แดน สามารถเอาชนะทีมอุซเบกิสถานได้ แต่มาแพ้ทีมอุรุกวัย ในการแข่งเพลย์ออฟระหว่างสมาพันธ์ ทำให้ตกรอบ
สมาพันธ์ฟุตบอลแห่งแอฟริกา.
การคัดเลือกเริ่มต้นที่รอบแรก ซึ่งเป็นรอบแพ้คัดออก จำนวน 12 นัด จัดแข่งขันระหว่างวันที่ 11-16 พฤศจิกายน ค.ศ. 2011 ทีมชนะทั้งหมด 12 ทีม ก็จะเข้าสู่รอบที่สอง ไปพบกับอีก 28 ทีมที่บายในรอบแรก เป็นรอบแบ่งกลุ่ม กลุ่มละ 4 ทีม ทีมที่มีคะแนนสูงสุดของแต่ละกลุ่ม ซึ่งจะมี 10 ทีม เข้าสู่รอบที่สาม ซึ่งเป็นรอบแพ้คัดออก 5 นัด ทีมชนะทั้ง 5 ทีมในรอบที่สาม จะได้เข้าไปแข่งขันในฟุตบอลโลก
สมาพันธ์ฟุตบอลอเมริกาใต้.
ทุกทีมของสมาพันธ์ฟุตบอลอเมริกาใต้ (ยกเว้นบราซิลที่เป็นเจ้าภาพ) จะต้องเข้าแข่งขันแบบพบกันหมด ทีมที่มีคะแนนสูงสุด 4 อันดับแรก จะผ่านเข้ารอบสุดท้ายของฟุตบอลโลก ส่วนอันดับที่ 5 ต้องเข้าแข่งขันในนัดเพลย์ออฟ พบเอเอฟซี
สมาพันธ์ฟุตบอลโอเชียเนีย.
ทีมที่มีอันดับฟีฟ่าต่ำสุดของสมาพันธ์ฟุตบอลโอเชียเนียทั้ง 4 จะต้องแข่งขันในรอบแรก ซึ่งจะเป็นการแข่งขันแบบพบกันหมด โดยจัดการแข่งขันที่กรุงอาปีอา ประเทศซามัว ระหว่างวันที่ 22–26 พฤศจิกายน ค.ศ. 2011 ทีมชนะในรอบแรก ซึ่งก็คือ ซามัว จะได้เข้าไปร่วมแข่งขันกับอีก 7 ทีมในโอเอฟซีเนชันส์คัพ 2012 ซึ่งจะถือเป็นรอบคัดเลือกของโอเอฟซี รอบที่สองโดยอัติโนมัติ ทีมที่เป็นชนะเลิศ รองชนะเลิศ อันดับ 3 และอันดับ 4 จากการแข่งเนชันส์คัพ จะผ่านเข้ารอบที่สาม ซึ่งจะเป็นการแข่งขันแบบพบกันหมด จัดขึ้นระหว่างขึ้น 7 กันยายน ค.ศ. 2012 ถึง 26 มีนาคม ค.ศ. 2013
นิวซีแลนด์ ซึ่งเป็นทีมชนะในรอบที่สาม จะผ่านเข้าสู่รอบเพลย์ออฟระหว่างสมาพันธ์ โดยจะพบกับทีมจากคอนคาแคฟ นั่นก็คือ เม็กซิโก ผลการแข่งขันคือ นิวซีแลนด์แพ้ ทำให้เม็กซิโกเข้าสู่รอบสุดท้าย
สมาคมฟุตบอลยุโรป.
รอบที่สองเป็นการแข่งขันระหว่างทีมรองชนะเลิศประจำกลุ่ม 8 ทีม โดยแข่งในระบบแพ้คัดออก แข่งขันในวันที่ 15 และ 19 พฤศจิกายน ค.ศ. 2013
แพนอาหรับเกมส์ 1953
แพนอาหรับเกมส์ 1953 การแข่งขันกีฬาแพนอาหรับเกมส์ครั้งที่ 1 จัดขึ้นที่อะเล็กซานเดรีย ประเทศอียิปต์ ระหว่างวันที่ 26 กรกฎาคม - 10 สิงหาคม ค.ศ. 1953
แพนอาหรับเกมส์ 1957
แพนอาหรับเกมส์ 1957 การแข่งขันกีฬาแพนอาหรับเกมส์ครั้งที่ 2 จัดขึ้นที่เบรุต ประเทศเลบานอน ระหว่างวันที่ 12 ตุลาคม - 27 ตุลาคม ค.ศ. 1957
เดอะ ดิสทริกต์ เอ็ม
แพนอาหรับเกมส์ 1961
แพนอาหรับเกมส์ 1961 การแข่งขันกีฬาแพนอาหรับเกมส์ครั้งที่ 3 จัดขึ้นที่คาซาบลังกา ประเทศโมร็อกโก ระหว่างวันที่ 24 สิงหาคม - 9 กันยายน ค.ศ. 1961
สนามกีฬาอันโตนิโอ เบสปูซิโอ ลิเบร์ติ
สนามกีฬาอันโตนิโอ เบสปูซิโอ ลิเบร์ติ  หรือ เอลโมนูเมนตัล  เป็นสนามกีฬาขนาดใหญ่อันดับที่ 1 ของบัวโนสไอเรส ประเทศอาร์เจนตินา เริ่มก่อสร้างในปี พ.ศ. 2479 แล้วเสร็จในปี พ.ศ. 2481 เป็นสนามเหย้าของกลุบอัตเลติโกริเบร์เปลตและฟุตบอลทีมชาติอาร์เจนตินา รวมถึงมีสถานะเป็นสนามกีฬาแห่งชาติของอาร์เจนตินาด้วย
ในปี พ.ศ. 2561 สนามกีฬาแห่งนี้เป็นสนามกีฬาหลักของกีฬาโอลิมปิกเยาวชนฤดูร้อน 2018 ที่อาร์เจนตินาเป็นเจ้าภาพ
ฮัน ยู-มี
ฮัน ยู-มี (; ; 5 กุมภาพันธ์ ค.ศ. 1982 – ) เป็นทั้งนักกีฬาวอลเลย์บอลชายหาด และวอลเลย์บอลหญิงทีมชาติเกาหลีใต้ ซึ่งเธอได้เป็นส่วนหนึ่งในการพาทีมชนะรางวัลเหรียญเงินของการแข่งขันเอเชียนเกมส์ 2010
ค.ศ. 2001 ฮัน ยู-มี ได้สำเร็จการศึกษาจากโรงเรียนมัธยมปลายสตรีวิทยาการคอมพิวเตอร์ซูว็อน (ซึ่งเป็นสถาบันเดียวกันกับที่คิม ยอน-คยอง, ฮวัง ยอน-จู และฮัน ซง-อี จบมา)
ชัชชุอร โมกศรี
ชัชชุอร โมกศรี (เกิด 6 พฤศจิกายน พ.ศ. 2542) เป็นนักกีฬาวอลเลย์บอลหญิงทีมชาติไทย ผู้ทำหน้าที่ในตำแหน่งตัวตบหัวเสา ปัจจุบันสังกัด สโมสรซาริเยร์ เบลิเยดิซี่
ชัชชุอร โมกศรี เป็นชาวจังหวัดบุรีรัมย์ บิดาของเธอชื่อชัย โมกศรี และมารดาชื่อสุบัน โมกศรี ชัชชุอรเข้ารับการศึกษาในระดับชั้นมัธยมศึกษาปีที่ 1 โรงเรียนเทศบาล 3 วัดไชนาวาส เมื่อวันที่ 16 พฤษภาคม พ.ศ. 2555 โดยมีความสามารถพิเศษทางด้านกีฬา ประเภทกีฬาวอลเลย์บอลตามโครงการส่งเสริมความสามารถพิเศษทางด้านกีฬา ของกองการศึกษา เทศบาลเมืองสุพรรณบุรี โดยที่นายเอกพันธุ์ อินทร์ใจเอื้อ นายกเทศมนตรีมีนโยบายส่งเสริมทางด้านกีฬาเพื่อพัฒนาทรัพยากรมนุษย์ ให้มีคุณภาพและสามารถใช้การกีฬาพัฒนาไปสู่อาชีพได้ ซึ่งชัชชุอร ในขณะนั้นได้เข้ารับการฝึกวอลเลย์บอลโดยมี อ.เฉลิมชาติ รุจิเชาว์ รองผู้อำนวยการโรงเรียนเทศบาล 3 วัดไชนาวาส เป็นผู้ดูแลและฝึกสอน โดยทางโรงเรียนได้ส่งทีมเข้าร่วมการแข่งขันในรายการวอลเลย์บอลทั้งระดับกีฬาท้องถิ่น ระดับภาค ระดับประเทศ อย่างต่อเนื่อง
สโมสรวอลเลย์บอลอยุธยา เอ.ที.ซี.ซี. เป็นทีมวอลเลย์บอลที่เข้าร่วมการแข่งขันลีกอาชีพในประเทศ โดยมี จรัล เนียมทับทิม และชำนาญ ดอกไม้เป็นผู้ฝึกสอน ได้เล็งเห็นแววความสามารถจึงได้นำมาพัฒนา แม้ด้วยวัยเพียง 14 ปี แต่ก็ไม่เป็นปัญหาเพราะสามารถเข้าร่วมฝึกซ้อมกับนักกีฬาคนอื่นในทีมได้เป็นอย่างดี จนสามารถพัฒนาขึ้นเป็นผู้เล่นตัวหลักให้กับสโมสรได้ และได้ลงทำการแข่งขันในเกมแรกของการเปิดฤดูกาลโดยพบกับทีมอุดรธานี
ในเดือนพฤษภาคม พ.ศ. 2558 ชัชชุอร ได้เข้าร่วมการแข่งวอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2015 ที่จัดขึ้นที่ประเทศฟิลิปปินส์ ซึ่งทีมของเธอเป็นฝ่ายชนะทีมทีมชาติญี่ปุ่น ในรอบรองชนะเลิศด้วยคะแนน 3–2 เช็ต ส่วนในรอบชิงชนะเลิศ ทีมของเธอเป็นฝ่ายพ่ายทีมทีมชาติจีนด้วยคะแนน 3–1 เช็ต
ในปี พ.ศ. 2560 ชัชชุอร เข้าร่วมการแข่งวอลเลย์บอลหญิงชิงแชมป์เอเชีย รุ่นอายุไม่เกิน 23 ปี 2017 ที่จัดขึ้นที่ประเทศไทย ซึ่งทีมของเธอได้อันดับที่ 2 โดยในรอบชิงชนะเลิศเป็นฝ่ายพ่ายทีมชาติญี่ปุ่นด้วยคะแนน 2–3 เช็ต นอกจากนี้เธอยังได้รับรางวัลตัวตบหัวเสายอดเยี่ยม ต่อมาชัชชุอร เข้าร่วมการแข่งวอลเลย์บอลหญิงชิงแชมป์สโมสรเอเชีย 2017 ที่จัดขึ้นที่ประเทศคาซัคสถาน ร่วมกับสโมสรวอลเลย์บอลสุพรีม ชลบุรี ซึ่งทีมของเธอได้รางวัลชนะเลิศเป็นฝ่ายชนะทีมสโมสรฮิซะมิสึสปริงส์ด้วยคะแนน 3–1 เช็ต และเธอยังได้รับรางวัลตัวตบหัวเสายอดเยี่ยม และในเดือนสิงหาคม เธอได้เข้าแข่งวอลเลย์บอลหญิงชิงแชมป์เอเชีย 2017 ที่จัดขึ้นที่ประเทศฟิลิปปินส์ ซึ่งทีมของเธอได้อันดับที่ 2 โดยในรอบชิงชนะเลิศเป็นฝ่ายพ่ายทีมชาติญี่ปุ่นด้วยคะแนน 2–3 เช็ต
ในเดือนพฤศจิกายน พ.ศ. 2560 ชัชชุอร ได้ทำหน้าที่ร่วมกับทีมโรงเรียนกาญจนาภิเษกวิทยาลัย สุพรรณบุรี ในการแข่งขันวอลเลย์บอลเยาวชน กฟภ ชิงชนะเลิศแห่งประเทศไทย 2560 ซึ่งชัชชุอรได้มีส่วนช่วยให้ทีมเป็นฝ่ายชนะทีมโรงเรียนกีฬานครนนท์วิทยา 6 ในรอบรองชนะเลิศด้วยคะแนน 3–2 เช็ต นอกจากนี้เธอยังได้รับรางวัลผู้เล่นทรงคุณค่าอีกด้วย
ในปี พ.ศ. 2561 ชัชชุอรได้เข้าศึกษาต่อระดับอุดมศึกษาที่สถาบันการพลศึกษา วิทยาเขตมหาสารคาม คณะศิลปศาสตร์
ทอฟ้า ผ้าไทย
ทอฟ้าผ้าไทย รายการโทรทัศน์ ค้นหานักออกแบบแฟชั่นผ้าไทย รายการแฟชั่นเรียลลิตี้ในรูปแบบเรียลิตี้โชว์ผ่านทางสถานีโทรทัศน์โมเดิร์นไนน์ รายการแรกในประเทศไทย เพื่อเฉลิมพระชนมพรรษา 80 พรรษา ของสมเด็จพระนางเจ้าสิริกิติ์ พระบรมราชินีนาถ จากความร่วมมือกันระหว่างภาครัฐ โดยกระทรวงวัฒนธรรม และ ภาคเอกชน โดยบริษัทธัมส์ อัพ มีเดีย ร่วมกับกูรู และ ไอดอลวงการแฟชั่น บันเทิงทุกแขนง โดยมี พิพิธภัณฑ์ผ้า ในสมเด็จพระนางเจ้าพระบรมราชินีนาถเป็นที่ปรึกษา เพื่อร่วมค้นหาสุดยอดนักออกแบบผ้าไทยที่มีคุณภาพมาประดับวงการแฟชั่นผ้าไทย
กรรณิการ์ ธิปะโชติ
กรรณิการ์ ธิปะโชติ ชื่อเล่น เล็ก เป็นนักวอลเลย์บอลหญิง ผู้ทำหน้าที่ในตำแหน่งบอลหัวเสา ปัจจุบันเล่นให้กับสโมสรวอลเลย์บอลสุพรีม ชลบุรี-อี.เทค (Supreme VC) ใส่เสื้อเบอร์ 6
เธอได้ลงเล่นให้สโมสรวอลเลย์บอลสุพรีม ชลบุรี-อี.เทค แมตซ์แรกในรายการ SAT ไทยแลนด์ วอลเลย์บอล อินวิเตชัน ศรีสะเกษ 2021
กรรณิการ์ ธิปะโชติ สร้างชื่อจากการเล่นให้กับ อยุธยา-เอ.ที.ซี.ซี. และพาทีมคว้าแชมป์ไทยแลนด์ลีก2009-2010 และ พาทีมคว้าแชมป์ซูเปอร์ลีก2014 รวมถึงติดทีมชาติไทยชุดใหญ่ ได้ไปเข้าร่วมแข่งขันวอลเลย์บอลหญิง ชิงแชมป์โลก 2014 ด้วย
ในฐานะทีมชาติ (2014) กรรณิการ์ ธิปะโชติ ได้เป็นผู้เล่นที่ทำคะแนนสูงสุดของทีมไทย 14 แต้ม ในแมตซ์การแข่งขันที่ ไทย ชนะ คาซัคสถาน
กรรณิการ์ ธิปะโชติ เคยมีโอกาสไปเล่นที่ลีกส์อาชีพต่างประเทศ ที่ประเทศฟิลิปปินส์ ในปี 2012-2013 และได้คว้ารางวัลผู้ทำคะแนนสูงสุด "Best Scorer" ในShakey's V-League Season 10 และ ไปเล่นที่ประเทศฟิลิปปินส์อีกครั้ง ในปี 2017 ทีมเดียวกับ อำพร หญ้าผา
กรรณิการ์ ธิปะโชติ ชื่อเล่น เล็ก เป็นชาวจังหวัดอุดรธานี ประเทศไทย
เล็ก กรรณิการ์ โด่งดังในวงการวอลเลย์บอล จากการเล่นให้กับอยุธยาATCC ร่วมกันคว้าแชมป์เป็นครั้งแรกในไทยแลนด์ลีก 2009-2010 และ คว้าแชมป์ครั้งแรกใน ไทยเดนมาร์คซูเปอร์ลีก 2014 ให้กับอยุธยาATCC ได้สำเร็จ พร้อมทั้งคว้ารางวัลผู้ทำคะแนนสูงสุด (Best Scorer) ทั้งในไทยแลนด์ลีก และ (ลีกฟิลิปปินส์)
โดยเล็ก กรรณิการ์ ย้ายมาอยู่วิทยาลัยเทคโนโลยีพณิชยการอยุธยา ตอนชั้นมัธยมศึกษาปีที่ 3 จากจังหวัดนครปฐม
เบอร์เสื้อ.
เบอร์ 3 อยุธยา เอ.ที.ซี.ซี. (2010-2015)
เบอร์ 3 Cagayan Valley Lady Rising Suns (2012-2013)
เบอร์ 19 ทีมชาติในปี 2014
เบอร์ 3 วอลเลย์บอลหญิงม.ศรีปทุม (2015-2018)
เบอร์ 3 (2017)
เบอร์ 7, เบอร์ 13 และ เบอร์ 16 ไทย-เดนมาร์ค ขอนแก่นสตาร์ (2015-2021)
เบอร์ 6 สุพรีม ชลบุรี-อี.เทค (ปัจจุบัน 2021)
อ่าวมารีนา (สิงคโปร์)
อ่าวมารีนา  คือ อ่าวที่อยู่ใกล้พื้นที่ศูนย์กลางทางฝั่งใต้ของประเทศสิงคโปร์ โดยขนานกับฝั่งตะวันออกของ"ดาวน์ทาวน์คอร์" บริเวณโดยรอบของอ่าวนี้จึงถูกเรียกว่า อ่าวมารีน่า ซึ่งมีขนาด 360 เฮคเตอร์ (900 ไร่) ซึ่งอยู่ทางด้านตะวันออกของ"เซ็นทรัลแอเรีย"
ในปี 19ุ69 เริ่มการถมทะเลในบริเวณฝั่งใต้ของอ่าวมารีน่า ซึ่งในปัจจุบัน คือ "มารีน่าเซนเตอร์" และ พื้นที่"มารีน่าเซ้าท์" ในการถมทะเลดังกล่าวได้แปรสภาพพื้นที่เดิม คือ แอ่งจอดเรือ "เทล๊อค เอเยอร์"ได้ถูกถม ถนนชั้นในได้ถูกรื้อออก และปากแม่น้ำสิงคโปร์เดิมที่เคยไหลสู่ทะเลโดยตรงให้ไหลผ่านอ่าวมารีน่าก่อนลงสู่ทะเล ในปี 2008 สะพานและเขื่อนกั้นน้ำทะเล "มารีน่า แบเรจ" ถูกสร้างขึ้นเพื่อกั้นปากแม่น้ำสิงคโปร์(ใหม่) ทำให้อ่าวมารีน่าเป็นเสมือนอ่างเก็บน้ำกลางเมือง ให้มีแหล่งน้ำจืดเพื่อระบบประปา เพื่อควบคุมน้ำท่วม และเป็นสถานที่ท่องเที่ยวแห่งใหม่
กิจกรรม ณ อ่าวมารีน่า.
ฟอร์มูล่าวันสิงคโปร์กรังด์ปรีซ์จัดขึ้นเป็นประจำทุกปีตั้งแต่ปี 2551 ในแบบ street circuit (สนามที่ใช้ถนนสาธารณะในการแข่งขัน) บนถนนที่อยู่รอบอ่าวมารีน่าด้านทิศเหนือ และตั้งแต่ปี 2550 ที่ The Float @ Marina Bay แล้วเสร็จได้จัดกิจกรรมต่าง ๆ เช่น ขบวนพาเหรดวันชาติสิงคโปร์ การนับถอยหลังวันส่งท้ายปีเก่า และการเฉลิมฉลองดอกไม้ไฟของสิงคโปร์ และ เป็นอัฒจรรย์ผู้ชมการแข่งขันสิงคโปร์กรังด์ปรีซ์ (Singapore Grand Prix) นอกจากนี้ยังใช้เป็นสถานที่เปิดและปิดการแข่งขันกีฬาโอลิมปิกเยาวชนฤดูร้อน 2010 ครั้งแรก
บริเวณอ่าวนี้ยังใช้จัดงานเทศกาลศิลปะแสงสี i Light Marina Bay เป็นประจำทุกปี
พื้นที่โล่งสำหรับจัดงานที่อยู่ถัดจาก มารีนาเบย์แซนส์ หรือที่เรียกว่า The Lawn ใช้จัดงาน ArtBox Bangkok จากประเทศไทย และเป็นการจัดงานนี้ในต่างประเทศครั้งแรก งานนี้จัดในช่วงเดือนเมษายนของทุกปี (ตั้งแต่ปี 2560)
อุโมงค์สาธารณูปโภคร่วม.
สิงคโปร์เป็นประเทศที่สองในทวีปเอเชียต่อจากญี่ปุ่น ที่ได้สร้างระบบ อุโมงค์สาธารณูปโภคร่วม ที่ครอบคลุมสาธารณูปโภคหลายด้านรวมถึง ท่อน้ำประปา ระบบสายไฟฟ้า ระบบการสื่อสารทางสายและเคเบิลใยแก้ว และ ยังสามารถรองรับระบบขับดันเศษปฏิกูลด้วยแรงดันอากาศภายในท่อได้ในอนาคต
นอกจากนี้ยังมีการให้สัมปทานโรงงานทำความเย็นของพื้นที่ในเดือนพฤษภาคม 2553 [16] ซึ่งจะจ่ายน้ำเย็นสำหรับเครื่องปรับอากาศของอาคารต่าง ๆ ในพื้นที่ผ่านท่อที่อยู่ภายในอุโมงค์นี้ สามารถรองรับพื้นที่รวม 1.25 ล้านตารางเมตรและซึ่งช่วยลดการใช้พื้นที่สำหรับการสร้างโรงทำความเย็นและหอทำความเย็นของแต่ละอาคาร โรงทำความเย็นนี้เริ่มดำเนินการเมื่อวันที่ 3 มีนาคม พ.ศ. 2559
การบริหารจัดการน้ำ.
ในปี 2547 คณะกรรมการสาธารณูปโภคได้ประกาศแผนการสร้างอ่างเก็บน้ำของเมืองแห่งใหม่โดยการสร้างเขื่อนกั้นน้ำทะเลที่บริเวณปากอ่าวมารีน่า เขื่อนกั้นน้ำนี้สร้างเสร็จสมบูรณ์ในปี 2561 เป็นที่รู้จักในชื่อ มารีน่าแบเรจ ใช้สำหรับกักน้ำจืดในอ่าวมารีน่า และแอ่งแคลแลง และจำกัดการเข้าออกของการขนส่งทางเรือเพื่อควบคุมคุณภาพน้ำให้ได้ตามมาตรฐาน อ่างเก็บน้ำแห่งใหม่นี้เป็นแหล่งน้ำดื่มของชาวสิงคโปร์ การรักษาระดับน้ำให้คงที่ยังช่วยในการจัดกิจกรรมทางน้ำและงานแสดงบนน้ำได้ นอกจากนี้เขื่อนนี้ยังช่วยป้องกันน้ำท่วมบริเวณชุมชนย่านคนจีน (Chinatown)ได้อีกด้วย
ระบบคมนาคม.
ในปัจจุบัน มีสถานีรถไฟ 7 สถานี: ซิตี้ ฮอล์, ตึกราฟเฟิล, มารีน่า เบย์, เบย์ฟร้อนท์, ดาวน์ทาวน์, เอสพลานาด และ โพรมาเนด ที่ให้บริการไปยังมารีน่า เบย์ ภายในปี 2020 "360 เฮคเตอร์ มารีน่า เบย์" จะสามารถขยายระบบคมนาคมให้เชื่อมต่อกัน ซึ่งเป็นเขตสายทางรถไฟที่เชื่อมต่อกันมากที่สุดในสิงคโปร์ สถานีรถไฟสายใหม่ 3 สายแรกจะเปิดให้บริการช่วงระหว่างปี 2012 และ 2014 ภายในปี 2018 เขตมารีน่า เบย์ จะเป็นเขตที่มีระบบขนส่งมวลชนความเร็วสูงรถไฟฟ้าเชื่อมต่อถึง 6 สถานี และทุกสถานีจะใช้เวลาไม่ถึง 5 นาทีที่จะเดินทางถึงกัน ระบบทางเดินเท้าแบบเบ็ดเสร็จ รวมไปถึงทางเดินที่ร่มรื่น และครอบคลุมทางเดินต่างๆ จะมีทางใต้ดินและทางเดินยกชั้น 2 เชื่อมต่อกันเพื่อป้องกันหรือหลบได้ทุกสภาพอากาศ และการเชื่อมต่อแบบไร้รอยต่อระหว่างการพัฒนาสถานที่และสถานีของระบบขนส่งมวลชนความเร็วสูงรถไฟฟ้า ภายในอ่าวมารีน่าที่ใหญ่โต มีบริการแท็กซี่ทางน้ำซึ่งเป็นทางเลือกที่อีกทางหนึ่งของการคมนาคม
สถานที่น่าสนใจอื่นๆ.
สวนธรรมชาติในอ่าว.
สวนธรรมชาติในอ่าว ขนาด 101 เฮคเตอร์ สร้างขึ้นจากสวนอ่าวใต้, สวนอ่าวตะวันออก และสวนอ่าวกลาง ที่ข้ามไปทางปากแม่น้ำสิงคโปร์. ทั้ง 3 สวนนี้เชื่อมต่อกันผ่านสะพานทางเท้าที่เชื่อมต่อกันเป็นวงแหวนขนาดใหญ่รอบริมฝั่งแม่น้ำทั้งหมด และเชื่อมต่อไปยังรอบแหล่งพัฒนาต่างๆ, บริเวณพื้นที่สาธารณะ, จุดเชื่อมต่อการเดินทาง และแหล่งท่องเที่ยวที่น่าสนใจ.
ศูนย์แสดงภาพถ่ายเมือง มารีน่า เบย์.
สร้างเสร็จในเดือนกรกฎาคม ปี 2010 ศูนย์แสดงภาพถ่ายเมือง มารีน่า เบย์ เป็นอาคารที่เป็นมิตรต่อสิ่งแวดล้อมโดยมีทางเดินริมฝั่งแม่น้ำเชื่อมต่อไปยังถนนมารีน่าสายหลัก ศูนย์แสดงภาพนี้แสดงโมเดลขนาดใหญ่ของมารีน่า เบย์
ทางเดินเลียบริมฝั่งแม่น้ำ.
ระยะทางเดินเลียบริมฝั่งแม่น้ำ ความยาวขนาด 3.5 กิโลเมตร เชื่อมแหล่งท่องเที่ยวที่น่าสนใจต่าง เช่น มารีน่าเซนเตอร์, คอเยอร์ คีส์ และ พื้นที่บริเวณหน้าอ่าว โดยทางเดินเลียบแม่น้ำนี้สร้างเสร็จในปี 2010
จุดพัฒนาอื่นในอนาคต.
"See also Future developments in Singapore"
ชาจีน
ชาจีน เป็น เครื่องดื่มที่ทำมาจากใบชาจากแหล่งปลูกชา ("คาเมลเลีย ไซเนนซิส") และผ่านน้ำร้อน. ใบชาใช้กรรมวิธีดั้งเดิมของจีน ชาจีนมักจะใช้ดื่มสม่ำเสมอตลอดวัน รวมถึงระหว่างมื้ออาหาร บางครั้งใช้ดื่มแทนน้ำเปล่าเพื่อสุขภาพ หรือเพื่อความพอใจแบบเรียบง่าย
ประวัติของชาจีน.
ในทางปฏิบัติการดื่มชามีประวัติศาสตร์ที่ยาวนานมากในประเทศจีน ซึ่งเป็นแหล่งต้นกำเนิด. ถึงแม้ว่าแหล่งกำเนิดชาจะอยู่ในประเทศจีน โดยทั่วไปชาจีนจะเป็นสิ่งที่บ่งบอกถึงใบชาซึ่งใช้กรรมวิธีสืบทอดมาจากจีนสมัยโบราณ จากการจารึกที่เป็นที่กล่าวถึง ชาถูกค้นพบโดยจักรพรรดิ์จีน เซินนอง ในปี 2737 ก่อนคริสตกาล เมื่อใบไม้ในบริเวณใกล้พุ่มไม้ร่วงลงมาในน้ำต้มสำหรับจักรพรรดิ์ ชาจึงได้หยั่งรากลึกในประวัติศาตสต์และวัฒนธรรมของจีน เครื่องดื่มชา กล่าวว่า เป็นหนึ่งในสิ่งจำเป็น 7 สิ่งของชีวิตชาวจีน รวมไปถึงไม้ก่อไฟ ข้าว น้ำมัน เกลือ ซอสถั่วเหลือง และน้ำส้มสายชู
ชาจีน สามารถแบ่งกลุ่ม จำแนกตามความแตกต่างได้ 5 กลุ่มหลัก คือ ชาขาว ชาเขียว ชาอู่หลง ชาดำ และชาหลังการหมัก ส่วนกลุ่มอื่นจะมีการเพิ่มประเภทชาหอมและชาอบแห้ง. ซึ่งชาต่าง ๆ เหล่านี้มาจากความหลากหลายของแหล่งปลูก"คาเมลเลีย ไซเนนซิส. "ชาจีนส่วนใหญ่บริโภคโดยชาวจีน และไม่มีการส่งออก นอกจากชุมชนชาวจีนในประเทศต่าง. ชาเขียวเป็นชาอีกชนิดหนึ่งที่นิยมบริโภคในประเทศจีน
จากการจำแนกกลุ่มชาหลัก ๆ จากความหลากหลายของชาจำนวนมาก สำหรับเครื่องดื่มที่เป็นเอกเทศเช่นนี้ นักวิจัยบางท่านได้นับจำนวนได้มากกว่า 700 ชนิด ส่วนอื่นที่นำมารวมด้วยมีมากกว่า 1,000 ชนิด บางส่วนมีการเปลี่ยนแปลงของสายพันธุ์ที่แตกต่างกันจากแหล่งปลูกคาเมลเลีย ยกตัวอย่างชนิดชาที่เป็นที่นิยม คือ ไทกวนยิน เป็นชาที่ถูกค้นพบในเมืองอันซี มณฑลฟูเจี้ยน ส่วนชาชนิดอื่นมีลักษณะตามแหล่งปลูกชาพื้นเมือง อย่างไรก็ตาม ปัจจัยที่สำคัญที่สุดที่ทำให้ชามีความหลากหลายมาจากกรรมวิธีที่แตกต่างของขบวนการผลิตชาหลังจากใบชาถูกเก็บ. ชาขาวและชาเขียวจะได้รับความร้อน  เพื่อรักษาสารต้านอนุมูลอิสระให้ยังคงอยู่ มักจะเรียกขบวนการนี้ว่า การหมัก ด้วยเหตุนี้จึงทำให้เอนไซม์ธรรมชาติยังคงอยู่ในใบชา. ชาอู่หลงจะถูกอ๊อกซิไดน์เพียงส่วน ส่วนชาดำและชาแดงจะถูกอ๊อกซิไดน์ทั้งหมด ส่วนความแตกต่างของชาชนิดอื่น ๆ มักมาจากขั้นตอนการผลิตที่หลากหลาย
ราชวงศ์ซ้อง.
การปลูกชาที่เด่น ๆ จะอยู่ในช่วงราชวงศ์ซ้อง ไร่ชาครอบคลุมกว่า 242 ประเทศ ณ ช่วงเวลานั้น รวมไปถึง"ชาบรรณาการ" ซึ่งเป็นชาที่มาจากมณฑลเจอเจียง และมณฑลฟูเจี้ยน ซึ่งส่งออกไปยังประเทศในแถบเอเซียตะวันอออกเฉียงใต้ และ ประเทศแถบอาหรับ
ในสมัยราชวงศ์ซ้อง ชาเริ่มได้รับการตีพิมพ์ในวารสารที เค๊ก (เค็กชา) บางรูปแบบของมังกรจีนและนกคู่ในตำนาน (Fenghuang) ถูกสลักเป็นลายนูน และมีชื่อภาษาต่างประเทศรวมอยู่ด้วย:
เค๊กชามังกรใหญ่ เค๊กชามังกรน้อย เค๊กลูกมังกรหิมะ ต้นกล้าเงิน ใบไม้เฆม เงินสีทอง ดอกไม้หยก นิ้วทอง ต้นกล้าอายุมั่นขวัญยืน ใบหยกฤดูใบไม้ผลิ มังกรซ่อนเฆม ต้นมังกรอายุยืน มังกรฟินิกซ์และดอกไม้ ต้นเงินฤดูใบไม้ผลิ.
จองหงวนสมัยราชวงศ์หมิง นามว่า เหวิน เซินเฮง เจ้าของหนังสือสารานุกรม จาง หวู่ ซือ (; ตำราที่กล่าวถึงสิ่งฟุ่มเฟือย) มีทั้งหมด 12 เล่ม บรรยายด้วยเนื้อหาถึงชื่อเสียงของชาราชวงศ์หมิงหลายครั้ง เช่น
ชาหูเชีย และ ชาเทียนชือ (Huqiu และ Tianchi).
ในช่วงเวลานั้น ชาหูเชีย (; lit. "ชาเสือภูเขา") เพื่อไม่ให้สับสนกับชาดำที่มีชื่อเดียวกันจากเขตนิวจีริจ ในรัฐทมิฬนาฑู อินเดีย) เป็นแหล่งที่ได้รับการพัฒนาชาที่ดีที่สุดในโลก ปริมาณผลผลิตค่อนข้างจะน้อยและขบวนการผลิตถูกควบคุมโดยรัฐบาลจีน อย่างไรก็ตาม ยังมีชาอีกชนิดหนึ่งที่รสชาติดีรองลงมา คือ ชาเทียนชิ (; lit. "สระแห่งสวรรค์")
ชาเจีย (Jie tea).
ชาเจีย  มาจากเมืองฉางเซียง มณฑลเจ้อเจียง ได้รับการยกย่องอย่างสูงจากผู้เชี่ยวชาญถึงแม้ว่าจะมีราคาค่อนข้างแพง
รายละเอียด: "เจีย" เป็นชื่อย่อของ "ลัว เจีย"  ลัว เจีย เป็นชื่อของภูเขาบริเวณชายแดนมณฑลจิง ฉี ในสมัยราชวงศ์หมิง "เจีย" หมายถึง อาณาเขต. ฉาง ซิน ขนานไปทางใต้ของภูเขาลัว เจีย ขณะที่ จิง ฉี ขนานไปทางทิศเหนือของภูเขา ดังนั้นชื่อ ฉาง ซิน ยังคงเป็นชื่อที่ใช้อยู่จนทุกวันนี้.
ชา ลัว เจีย มาจากภูเขา กู ชู ในเมืองฉางเซียง มณฑลเจ้อเจียง เป็นที่รู้จักในนาม "ชากู ชู ไวโอเลต ชูต". "ชากู ชู ไวโอเลต ชูต" เป็นชาบรรณาธิการของจักรพรรดิตั้งแต่สมัยราชวงศ์ถัง อายุใกล้ 900 ปี ตั้งแต่กลางรัชสมัยจิ๋น "ชากู ชู ไวโอเลต ชูต" กลับมามีชื่อเสียงอีกครั้งในช่วงปี 1970 ซึ่งถือเป็นชาคุณภาพระดับสูงของจีน
รายละเอียด: จิ๋น ซี ในปัจจุบันถูกเรียกว่า เมือง หยิน ซิน. ชาจิ๋น ซี เป็นที่รู้จักในชื่อ ชาหยาง เซียน. ใบรัว ร่วงจากต้นไผ่ อินโดคาลามัส เทสเซลลาตัส ขนาดของใบยาว 45 เซนติเมตร
ชาลี่อัน (Liu'an tea).
ชาลี่อัน  มักใช้สำหรับทำยาจีน เนื่องจากชาชนิดนี้ไม่มีกลิ่นและมีรสชาติขมถ้าไม่อบอย่างถูกวิธี คุณสมบัติของชานี้ถือว่ามีคุณสมบัติที่ดีทีเดียว. ชาประเภทนี้เหมาะอย่างยิ่งกับผู้ที่เจ็บป่วยจากปัญหาเกี่ยวกับกระเพาะอาหาร
ชาลี่อัน ยังคงมีการผลิดในประเทศจีน มณฑลอันหุย สาธารณรัฐประชาชนจีน. ชาอันหุย นำมาจากถ้ำค้างคาวของเมืองจินไซ ซึ่งขึ้นชื่อในเรื่องของคุณภาพ เนื่องจากมีค้างคาวนับพัน ๆ ตัวอาศัยอยู่ในถ้ำแห่งนี้ จึงเสมือนมีปุ๋ยชั้นดีสำหรับแหล่งปลูกชา
ชาซองลัว (Songluo tea).
ชาซองลัว ถูกผลิตที่เขาซองลัว ที่ตั้งอยู่ทางเหนือของเมืองซิวหนิง ในมณฑลอันหุย สาธารณรัฐประชาชนจีน. ไร่ชานี้ปลูกกระจายตามระดับความสูงที่ 600 ถึง 700 เมตรบนภูเขา
ไม่มีชาซองลัวปลูกนอกพื้นที่ 12 mu (1 mu = 667 ตารางเมตร) และมีเพียงชาไม่กี่ครอบครัวที่เป็นเจ้าของขบวนการกลั่นเต็มรูปเพื่อเตรียมชาซองลัว เมื่อไม่นานมานี้ มีชาชนิดนี้ที่อบด้วยมือของพระสงฆ์บนเขายิ่งทำให้ดียิ่งขึ้น
ชาซองลัวของแท้จะถูกผลิตที่ตีนเขาของดองชาน (เนินเขาของถ้ำ) และยอดสุดของเทียน ชี (; lit. "สระแห่งสวรรค์") ซึ่งเป็นสิ่งล้ำค่าที่คนในเมืองซีอันรักมาก และมักเป็นที่ชื่นชอบของคนเมืองนานดู และเมืองชูซอง เนื่องจากสถานที่นี้ง่ายต่อการชงชาและกลิ่นที่หอมมาก
ชาหลงจิง และชาเทียนมู (Longjing and Tianmu tea).
ชาหลงจิง และชาเทียนมู อาจจะตรงกับชาสระแห่งสวรรค์ เนื่องจากปลูกในภูมิอากาศที่เหมาะแก่การเติบโตเหมือนกัน เนื่องจากฤดูหนาวมาก่อนบนภูเขา จึงมีความสมบูรณ์ของหิมะในฤดูหนาว ดังนั้น พืชชาจึงสามารถเพาะตัวขึ้นได้ในเวลาต่อมา
ชาหลงจิงถูกผลิตในเขตทะเลสาบตะวันตกของมณฑลหางโจว สาธารณรัฐประชาชนจีน หลงจิง ตามตัวอักษรคือ "มังกรดี" ที่ตั้งอยู่บนเขาเฟิงฮวง เขาเทียนมู ตั้งอยู่ที่เมืองลี่ อันด้านตะวันตกเฉียงเหนือของมณฑลเจ้อเจียง มี 2 ยอดเขาสูง 1,500 เมตร แต่ละมีบ่อน้ำบนยอดเขาที่เต็มไปด้วยน้ำใสกระจ่างเหมือนดวงตา ดังนั้นจึงชื่อ "เทียนมู" (, lit. "ดวงตาสวรรค์").
ธรรมเนียมปฏิบัติ.
ภัตตาคารทุกที่ในจีน เป็นเรื่องปกติสำหรับลูกค้าในการทำความสะอาดถ้วยชามและเครื่องใช้ของพวกเขาที่โต๊ะอาหารด้วยการล้างด้วยน้ำชาจากหม้อ ชาอาจจะถูกเทราดบนเครื่องใช้บนชามของเขา หรือ ชามที่ใหญ่ขึ้นสำหรับรองรับสิ่งสกปรกหลังจากใช้ชาล้างชาม.
สัญลักษณ์ และ ลักษณะที่สำคัญ.
"ชาที่มีชื่อเสียงของจีน ("")" หรือ "10 สูดยอดชาของจีน"  ที่ได้รับการบันทึกสูงสุด 10 อันดับ. จากตารางด้านล่าง:รายการชาที่นิยมของจีน
ชาคุณภาพสูงที่สุดของชาขาว ชาเหลือง และ ชาเขียว มาจากการเก็บยอดชาในช่วงต้นฤดูใบไม้ผลิ. ชาอ่อนที่เก็บได้จะมีส่วนประกอบของตาขั้วเดียว ซึ่งตาขั้วนี้จะมีใบติดกัน หรือ ตาที่มีใบคลี่ที่อยู่ติดกันเล็กน้อย. โดยทั่วไปเราต้องการคือเก็บใบขนาดเท่ากับหรือสั้นกว่าตาเดียว
ชาที่มีการออกซิไดน์มากกว่าชาอื่น เช่น ชาแดง หรือ ชาอู๋หลง มาจากใบแก่. ยกตัวอย่าง อันซิ เตียกวนยิน มาจากตาขั้วเดียว ที่มีใบ 2-4 ใบ
ไม่เพียงแต่ชาเขียวเกรดดีจะมาจากยอดใบอ่อนของชา ชาเขียว ลิ่ว อัน กัว เปียน ชาเขียวคุณภาพดีจากใบสมบูรณ์จำนวนมาก
ตามธรรมเนียม ยอดใบชาเหล่านี้จะถูกเก็ฐก่อน 5 เมษายน หรือ ช่วงเทศการชิงหมิง. มาตรฐานในการเก็บจะเริ่มก็ต่อเมื่อ 5% ในสวนพร้อมให้เก็บ หรือชาขั้วเดียวได้ตามขนาด. ชาสวนบางครั้งสามาเก็บได้ทุกวัน หรือทุก ๆ 2 วัน
การสะกดชื่อของพันธุ์ชาต่าง ๆ มักจะสะท้อนจากการใช้ในภาษาอังกฤษ และมีที่มาพื้นฐานมาจากประวัติศาสตร์ หรือการออกเสียงแบบภาษาจีนทางตอนใต้ที่ใช้มากกว่า พินอิน ภาษาจีนแบบทางการ ยกตัวอย่าง เช่น โบเฮีย (武夷茶 wǔyí chá) คอนกัว (工夫 gōngfu) ไฮซัน (熙春茶) โซลชอง (拉普山小種 lāpǔshān xiǎozhǒng) ชุนมี (珍眉 zhēnméi) ซอนมี (秀眉 xiùméi) ปีกอ (白毫 báiháo) กีมุน (祁門紅茶 qímén hóngchá).
ไชน่าแอร์ไลน์ เที่ยวบินที่ 120
ไชน่าแอร์ไลน์ เที่ยวบินที่ 120 (CI120) เป็นเที่ยวบินระหว่างประเทศในเส้นทางกรุงไทเป ประเทศไต้หวัน ไปยังเกาะโอกินาวะ ประเทศญี่ปุ่น เมื่อวันที่ 20 สิงหาคม 2550 หลังจากลงจอดบนที่หมายเพียง 6 นาที เครื่องบินเกิดไฟไหม้และระเบิดอย่างรุนแรง แต่ไม่มีผู้เสียชีวิต
ช่วงเช้าวันที่ 20 สิงหาคม เครื่องบิน โบอิง 737-800 ของสายการบินไชน่าแอร์ไลน์ พร้อมผู้โดยสาร 157 คน และลูกเรือ 8 คน ออกจาก ท่าอากาศยานนานาชาติไต้หวันเถาหยวนในกรุงไทเป และลงจอดที่ท่าอากาศยานนาฮะบนเกาะโอกินาวะเมื่อเวลา 10.27น. ตามเวลาท้องถิ่นของญี่ปุ่น แต่หลังลงจอดได้ไม่นาน นักบินได้แจ้งกับหอบังคับการบินว่าเกิดไฟไหม้ขึ้นที่บริเวณปีก จึงสั่งอพยพผู้โดยสารและลูกเรือทั้งหมดลงจากเคริ่องบินได้อย่างหวุดหวิด ก่อนที่เครื่องบินจะเกิดระเบิดอย่างรุนแรงในไม่กี่วินาทีถัดมาเมื่อเวลา 10.34น. ตามเวลาท้องถิ่นของญี่ปุ่น
เหตุการณ์ครั้งนี้ ผู้โดยสารและลูกเรือทั้ง 165 คนรอดชีวิตทั้งหมด มีเพียงผู้โดยสาร 2 คน ลูกเรือ 1 คน และเจ้าหน้าที่ภาคพื้นดินอีก 1 คนที่ได้รับบาดเจ็บ
หลังเกิดอุบัติเหตุ ไชน่าแอร์ไลน์สั่งให้ตรวจสอบเครื่องบิน โบอิง 737-800 ที่มีอยู่ในสายการบินทั้งหมด 11 ลำ และที่มีอยู่ในแมนดารินแอร์ไลน์อีก 2 ลำโดยทันที